มิชชั่น: อิมพอสซิเบิ้ล ปิดปฏิบัติการล่าพิกัดมรณะ

***มิชชั่น: อิมพอสซิเบิ้ล ปิดปฏิบัติการล่าพิกัดมรณะ*** () เป็นภาพยนตร์อเมริกันแนวโลดโผน และสายลับ ฉายใน ค.ศ. 2025 กำกับโดย คริสโตเฟอร์ แมคควอรี จากบทภาพยนตร์ที่เขาเขียนร่วมกับ เอริก เจนเดรเซน ภาพยนตร์เป็นภาคต่อของ *[[มิชชั่น: อิมพอสซิเบิ้ล ล่าพิกัดมรณะ ตอนที่หนึ่ง]]* (2023) และภาพยนตร์เรื่องที่แปดในภาพยนตร์ชุด ''มิชชั่น: อิมพอสซิเบิ้ล'' ทอม ครูซ, เฮย์ลีย์ แอตเวลล์, วิง เรมส์, ไซมอน เพกก์, เฮนรี แชร์นี และแองเจลา บาสเซตต์ กลับมาเป็นเดิมของพวกเขาจากภาพยนตร์ก่อนหน้านี้

ครูซประกาศในเดือนมกราคม ค.ศ. 2019 ว่า ภาพยนตร์ *มิชชั่น: อิมพอสซิเบิ้ล* เรื่องที่เจ็ดและแปดจะถ่ายทำพร้อมกัน โดยมีแมคควอรีเป็นผู้กำกับและผู้เขียนบททั้งสองเรื่อง แผนการสำหรับภาพยนตร์มีการเปลี่ยนแปลงในภายหลังในเดือนกุมภาพันธ์ ค.ศ. 2021 มีการประกาศรายชื่อนักแสดงที่กลับมาและนักแสดงใหม่และ โลร์น บัลฟ์ กลับมาแต่งประกอบภาพยนตร์ หลังเคยแต่งประกอบให้กับภาพยนตร์สองเรื่องก่อนหน้านี้ในภาพยนตร์ชุด ต่อมา บัลฟ์ออกจากโครงการ และแทนที่ด้วย แม็กซ์ อารุจ และอัลฟี ก็อดฟรีย์ ผู้ร่วมงานกันมายาวนานของเขา

การถ่ายทำเริ่มต้นในเดือนมีนาคม ค.ศ. 2022 ในสหราชอาณาจักร นอกจากนี้ยังมีการถ่ายทำที่ มอลตา, แอฟริกาใต้และนอร์เวย์ การถ่ายทำหยุดชั่วคราวในเดือนกรกฎาคม ค.ศ. 2023 เนื่องจากการนัดหยุดงานของแซก-อาฟตรา และกลับมาถ่ายทำต่อในเดือนมีนาคม ค.ศ. 2024 และสิ้นสุดในเดือนพฤศจิกายน ค.ศ. 2024 แต่เดิม ภาพยนตร์มีชื่อว่า *มิชชั่น: อิมพอสซิเบิ้ล ล่าพิกัดมรณะ ตอนที่สอง* แต่ก็ยกเลิกใช้ชื่อนี้ในเดือนตุลาคม ค.ศ. 2023 จนกระทั่งประกาศชื่อภาพยนตร์ใหม่ในเดือนพฤศจิกายน ค.ศ. 2024 คือ *ปิดปฏิบัติการล่าพิกัดมรณะ* และด้วยทุนสร้างประมาณ 300–400 ล้านดอลลาร์สหรัฐ ถือเป็นภาพยนตร์ที่มีทุนสร้างสูงที่สุดเรื่องหนึ่งที่เคยสร้างมา

*ปิดปฏิบัติการล่าพิกัดมรณะ* ฉายรอบปฐมทัศน์ที่โตเกียวเมื่อวันที่ 5 พฤษภาคม ค.ศ. 2025 จะฉายในกาน วันที่ 14 พฤษภาคม ฉายในไทยวันที่ 17 พฤษภาคม และฉายในสหรัฐวันที่ 23 พฤษภาคม โดย พาราเมาต์พิกเจอส์ ภาพยนตร์ได้รับการตอบรับที่ดีจากนักวิจารณ์ และทำเงินทั่วโลกมากกว่า 506 ล้านดอลลาร์สหรัฐ กลายเป็นภาพยนตร์ที่ทำเงินสูงสุดอันดับที่สี่ใน ค.ศ. 2025 และยังเป็นภาพยนตร์ที่ทำเงินสูงสุดในวันเปิดตัวช่วงวันหยุดสุดสัปดาห์ของแฟรนไชส์

## เรื่องย่อ
สองเดือนหลังเหตุการณ์ใน *[[มิชชั่น: อิมพอสซิเบิ้ล ล่าพิกัดมรณะ ตอนที่หนึ่ง|ล่าพิกัดมรณะ ตอนที่หนึ่ง]]* (2023) อีธาน ฮันท์ เจ้าหน้าที่ไอเอ็มเอฟ ดำเนินภารกิจของเขาต่อเพื่อหยุดไม่ให้เกเบรียลได้รับโปรแกรมเอไอที่เรียกว่า "ดิเอนทิตี"

## นักแสดง

สตีเฟน โอยัง ได้รับเลือกให้แสดงในบทบาทที่ยังไม่เปิดเผย

## การสร้าง
### การพัฒนา
เมื่อวันที่ 14 มกราคม ค.ศ. 2019 ทอม ครูซ ประกาศว่า ภาพยนตร์ *[[มิชชั่น: อิมพอสซิเบิ้ล (ภาพยนตร์ชุด)|มิชชั่น: อิมพอสซิเบิ้ล]]* เรื่องที่เจ็ดและแปดจะถ่ายทำพร้อมกันโดยมี คริสโตเฟอร์ แมคควอรี เป็นผู้กำกับและผู้เขียนบททั้งสองเรื่อง กำหนดฉายวันที่ 23 กรกฎาคม ค.ศ. 2021 และ 5 สิงหาคม ค.ศ. 2022 อย่างไรก็ตาม *[[เดดไลน์ฮอลลีวูด]]* เปิดเผยในเดือนกุมภาพันธ์ ค.ศ. 2021 ว่า พาราเมาต์ตัดสินใจที่จะไม่ดำเนินการตามแผนดังกล่าวอีกต่อไป

### การคัดเลือกนักแสดง
เมื่อเดือนกันยายน ค.ศ. 2019 เฮย์ลีย์ แอตเวลล์ และปอม เกลม็องตีแย็ฟ เข้าร่วมเป็นนักแสดงในภาพยนตร์เรื่องที่แปด ไซมอน เพกก์ ยืนยันในเดือนธันวาคมว่า เขาจะกลับมารับบทเดิมของเขาในภาพยนตร์ ในขณะที่ เช วิกัม ก็ได้รับเลือกให้แสดงเช่นกัน นิโคลัส เฮาลต์ เข้าร่วมเป็นนักแสดงในเดือนมกราคม ค.ศ. 2020 ร่วมกับ เฮนรี แชร์นี ซึ่งเขากลับมารับบทเดิมเป็น ยูจีน คิตทริดจ์ จาก *ล่าพิกัดมรณะ ตอนที่หนึ่ง* วาเนสซา เคอร์บี ประกาศว่า เธอจะกลับมารับบทเดิมของเธอในภาพยนตร์ทั้งสองเรื่อง อย่างไรก็ตาม เนื่องจากตารางงานที่ขัดแย้งกัน เฮาลต์จึงถูกแทนที่โดย เอไซ โมราเลส ในภาพยนตร์ทั้งสองเรื่อง มีรายงานในเดือนกรกฎาคม ค.ศ. 2022 ว่า โฮลต์ แม็กคัลลานี เข้าร่วมเป็นนักแสดง มีการเปิดเผยในเดือนสิงหาคมว่า นิก ออฟเฟอร์แมน และเจเน็ต แมคเทียร์ เข้าร่วมเป็นนักแสดงเช่นกัน แมคควอรีประกาศในเดือนมีนาคม ค.ศ. 2023 ว่า ฮันนาห์ วอดดิงแฮม, ลูซี ตูลูการ์ยุก และรอล์ฟ แซกซัน เข้าร่วมเป็นนักแสดง โดยแซกซันกลับมารับบทเดิมของเขาจากในภาพยนตร์เรื่องแรก เมื่อเดือนมีนาคม ค.ศ. 2024 เคที โอไบรอัน เข้าร่วมเป็นนักแสดงในบทบาทที่ยังไม่เปิดเผย เมื่อเดือนเมษายน ค.ศ. 2024 ทราเมลล์ ทิลแมน ได้รับเลือกให้แสดงในบทบาทที่ยังไม่เปิดเผย มีการเปิดเผยในเดือนพฤศจิกายน ค.ศ. 2024 ว่า แองเจลา บาสเซตต์ จะกลับมารับบทเดิมของเธอเป็น เอริกา สโลน ผู้อำนวยการซีไอเอ

### การถ่ายทำ
*[[เดดไลน์ฮอลลีวูด]]* รายงานในเดือนกุมภาพันธ์ ค.ศ. 2021 ว่า ภาพยนตร์จะไม่ได้ถ่ายทำพร้อมกันกับ *[[มิชชั่น: อิมพอสซิเบิ้ล ล่าพิกัดมรณะ ตอนที่หนึ่ง]]* แม็กควอร์รีอยู่ในระหว่างการเขียนบทภาพยนตร์ใหม่ในเดือนพฤศจิกายน *[[เดอะฮอลลีวูดรีพอร์เตอร์]]* รายงานว่า ภาพยนตร์เริ่มต้นถ่ายทำในวันที่ 23 มีนาคม ค.ศ. 2022 โดยใช้ชื่อชั่วคราวว่า *มิชชั่น: อิมพอสซิเบิ้ล 8* มีการถ่ายทำที่ลองครอสส์สตูดิโอส์ และเลกดิสตริกต์ในสหราชอาณาจักร, ประเทศมอลตา, แอฟริกาใต้ และนอร์เวย์ การถ่ายทำในสหราชอาณาจักรเสร็จสิ้นในเดือนธันวาคม ค.ศ. 2022 ทีมงานย้ายไปถ่ายทำที่แคว้นปุลยาในอิตาลี เพื่อถ่ายทำต่อบนเรือบรรทุกเครื่องบิน ยูเอสเอส ''จอร์จ เอช.ดับเบิลยู. บุช'' การถ่ายหยุดชั่วคราวระหว่างการนัดหยุดงานของสมาคมนักเขียนแห่งอเมริกาปี 2023 จากการสัมภาษณ์ของแม็กควอร์รีในนิตยสาร *[[เอ็มไพร์ (นิตยสาร)|เอ็มไพร์]]* ฉบับเดือนมิถุนายน ค.ศ. 2023 อย่างไรก็ตาม มีการเปิดเผยในเวลาต่อมาว่า เป็นการตีความคำกล่าวของแม็กควอร์รีผิด และการถ่ายทำจะดำเนินต่อหลังจากโปรโมต *ตอนที่หนึ่ง* เสร็จแล้ว การถ่ายทำหยุดชั่วคราวอย่างเป็นทางการในเดือนกรกฎาคม เนื่องจากการหยุดงานของแซก-อาฟตราในปี 2023 ภาพยนตร์กลับมาถ่ายทำต่อในเดือนมีนาคม ค.ศ. 2024 แม้ว่าในเดือนพฤษภาคม จะเกิดความล่าช้าเนื่องจากเรือดำน้ำขัดข้อง ระหว่างการถ่ายทำในอังกฤษ มีการสังเกตเห็นว่า ครูซและโมราเลสกำลังแสดงฉากผาดโผนบนเครื่องบินสองปีกที่บินอยู่ในอากาศ โดยครูซจับปีกของเครื่องบินในห้องนักบินแบบเปิดไว้ในขณะที่เครื่องบินบินกลับหัว ขณะที่นักบินสวมชุดฉากเขียวเพื่อที่จะลบออกจากช็อตสุดท้ายได้ ไซมอน เพกก์ เปิดเผยในเดือนกรกฎาคม ค.ศ. 2024 ว่า เขาได้ถ่ายทำในส่วนของเขาเสร็จสิ้นแล้ว แม้ว่านักแสดงและทีมงานจะเก็บเงียบเรื่องนี้ไว้ก็ตาม ภาพยนตร์ถ่ายทำเสร็จสิ้นในเดือนพฤศจิกายน ค.ศ. 2024 และเข้าสู่กระบวนการหลังการถ่ายทำ *เดอะฮอลลีวูดรีพอร์เตอร์* รายงานว่า ทุนสร้างของภาพยนตร์สูงถึง 400 ล้านดอลลาร์สหรัฐ เนื่องจากความล่าช้าในการถ่ายทำ

### หลังการถ่ายทำ
อินดีสเชียลไลต์แอนด์แมจิก กลับมาจากภาพยนตร์เรื่องที่เจ็ดเพื่อผลิตเอฟเฟกต์ภาพ โดยมี เคลียร์แองเกิลสตูดิโอส์ และฮาลอนเอนเตอร์เทนเมนต์ เป็นผลิตภาพเพิ่มเติมสำหรับไลดาร์, ไซเบอร์สแกนนิง และการสร้างภาพล่วงหน้า เมื่อเดือนตุลาคม ค.ศ. 2023 *ล่าพิกัดมรณะ ตอนที่สอง* ถูกถอดออกจากชื่อภาพยนตร์ และประกาศชื่อเรื่องใหม่อย่างเป็นทางการในพฤศจิกายน ค.ศ. 2024 คือ *ปิดปฏิบัติการล่าพิกัดมรณะ*

## เพลง
แต่เดิม โลร์น บัลฟ์ ประกาศในเดือนพฤษภาคม ค.ศ. 2020 ว่าจะเป็นผู้แต่งเพลงประกอบภาพยนตร์ หลังเคยแต่งเพลงประกอบใน *[[มิชชั่น: อิมพอสซิเบิ้ล ฟอลล์เอาท์]]* (2018) และ *[[มิชชั่น: อิมพอสซิเบิ้ล ล่าพิกัดมรณะ ตอนที่หนึ่ง]]* (2023), แต่ต่อมาในเดือนเมษายน ค.ศ. 2025 ได้มีการประกาศว่า เขาจะถูกแทนที่โดยแม็กซ์ อารุจ และอัลฟี ก็อดฟรีย์ ก่อนหน้านี้ อารุจเคยแต่งเพลงเพิ่มเติมให้กับ *ล่าพิกัดมรณะ* และทำหน้าที่เป็นผู้ช่วยฝ่ายดนตรีประกอบด้านเทคนิคใน *ฟอลล์เอาท์* ทั้ง อารุจ และก็อดฟรีย์ ต่างก็มีส่วนสนับสนุนดนตรีให้กับโครงการต่าง ๆ มากมายที่แต่งโดยบัลฟ์ตลอดหลายปีที่ผ่านมา เซซิล ตูร์เนซัก มีชื่อเป็นผู้ควบคุมดูแลการตัดต่อเพลง และผู้ผลิตดนตรีประกอบ (ร่วมกับบัลฟ์) ใน *ล่าพิกัดมรณะ*

## การฉาย
*มิชชั่น: อิมพอสซิเบิ้ล ปิดปฏิบัติการล่าพิกัดมรณะ* ฉายรอบปฐมทัศน์ที่โตเกียวเมื่อวันที่ 5 พฤษภาคม ค.ศ. 2025 ภาพยนตร์กำหนดฉายในเทศกาลภาพยนตร์กาน 2025 วันที่ 14 พฤษภาคม ฉายในไทยวันที่ 17 พฤษภาคม และฉายในสหรัฐวันที่ 23 พฤษภาคม โดย พาราเมาต์พิกเจอส์ แต่เดิม ภาพยนตร์กำหนดฉายวันที่ 5 สิงหาคม ค.ศ. 2022 แต่เลื่อนออกไปเป็นวันที่ 4 พฤศจิกายน ค.ศ. 2022, 7 กรกฎาคม ค.ศ. 2023, 28 มิถุนายน ค.ศ. 2024, แล้วมาสู่วันที่ฉายปัจจุบัน เป็นผลจากการนัดหยุดงานแซก-อาฟตรา 2023 แทนที่วันฉายเดิมของ *[[เดอะสพันจ์บ็อบมูฟวี: เซิร์ชฟอร์สแควร์แพนส์]]*

## การตอบรับ
### บ็อกซ์ออฟฟิศ
, *มิชชั่น: อิมพอสซิเบิ้ล ปิดปฏิบัติการล่าพิกัดมรณะ* ทำเงิน 166.3 ล้านดอลลาร์สหรัฐในสหรัฐและแคนาดา และทำเงิน 340.5 ล้านดอลลาร์สหรัฐ ในต่างประเทศ ทำเงินรวมทั่วโลก 506.8 ล้านดอลลาร์สหรัฐ

*ปิดปฏิบัติการล่าพิกัดมรณะ* ฉายพร้อมกันกับ *[[ลิโล่แอนด์สติทช์ (ภาพยนตร์ พ.ศ. 2568)|ลิโล่ & สติทช์]]* ในสหรัฐและแคนาดา และคาดว่าจะทำเงิน 80–110 ล้านดอลลาร์สหรัฐ ในช่วงสุดสัปดาห์วันทหารผ่านศึก 4 วัน

### นักวิจารณ์
 

## อ้างอิง

## แหล่งข้อมูลอื่น
*
*

หมวดหมู่:ภาพยนตร์ที่ออกฉายในปี พ.ศ. 2568
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โลดโผน
หมวดหมู่:ภาพยนตร์ระทึกขวัญ
หมวดหมู่:ภาพยนตร์ภาคต่อ
หมวดหมู่:ภาพยนตร์ที่สร้างจากภาพยนตร์ชุดทางโทรทัศน์
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์อเมริกันในคริสต์ทศวรรษ 2020